[image: image1.png]


[image: image2.jpg]


                                                                                  
ROMÂNIA

JUDETUL BIHOR

MUNICIPIUL MARGHITA


                         MARGITTA MEGYEI JOGU VAROS 
                            415300 - Margarita,  jud. Bihor,                                                           telefon : +40259362001

                                  Calea Republicii,  nr.1,                                                                                      +40359409977

                                 Cod fiscal 4348947                                                                     
fax:      +40359409982

                                                                                    e-mail:primaria@marghita.ro


Nr.   5850   din 23.05.2024          
                                                      RAPORT DE SPECIALITATE

                  În  baza prevederilor O.U.G .57 din 2019   privind Codul administrativ cu modificările si completările ulterioare şi ale OG nr. 71/2002, organizarea şi reglementarea serviciilor de administrare a domeniului public şi privat constituie dreptul exclusiv al autorităţilor administraţiei publice locale. În exercitarea acestui drept, Consiliul local are posibilitatea de a adopta hotărâri care să asigure funcţionarea corespunzătoare a serviciilor de administrare a domeniului public şi privat al unităţii administrativ-teritoriale.
                  Serviciile publice economice sunt înfiinţate în scopul asigurării întreţinerii domeniului public si privat al localităţii , în conformitate cu O.G. 71/2002 şi a Legii nr. 51/2006 , legea serviciilor comunitare de utilităţi publice, cu modificările si completările  ulterioare ( Art.1 lit.a, art. 3 alin. 4, art. 8 , art.22 alin 2 lit.a, art. 23 lit. b , art. 24, art. 28 alin. 2 ).

                Pe acest considerent  în Marghita serviciul de gospodărire locală a fost iniţial organizat prin reorganizarea  fostului R.A.G.C.L. Marghita , în baza Ordonantei de Guvern nr. 69/1994 si infiintarea unei societati comerciale pe actiuni cu acest obiect de activitate- SC SALUBRAM SA. Astfel, se adoptă Hotărârea Consiliului Local nr. 31 din 6 iunie 1995 privind reorganizarea RAGCL Marghita care la art.6 prevede: „ S.C. Salubram S.A Marghita, aşa cum prevede art. 5 preia în administrare pentru efectuarea serviciilor publice cuprinse in obiectul sau de activitate,patrimoniul din domeniul public .”
Prin Hotărârea Consiliului  Local nr. 67 din 9.12.2008 s-a aprobat  înfiinţarea Serviciului Public  de Alimentare cu Apă, Canalizare şi Salubrizare ca serviciu public de interes local cu personalitate juridică ,ce funcţionează sub autoritatea Consiliului Local Marghita prin preluarea patrimoniului SC Salubram SA , iar prin HCL nr. 41 din 29.04.2009 s-a dispus dizolvarea si radierea fără lichidare a Societăţii Salubram SA Marghita .  In HCL 67/2008 se omite însă a se preciza că bunurile care deservesc serviciul  apartin domeniului public si sunt date  doar cu drept de  administrare pentru   serviciul public nou înfiinţat.
                De –a lungul anilor s-a considerat oportună si eficientă alegerea ca forma de gestiune pentru  mai multe  servicii publice a gestiuni directe date in sarcina acestui operator denumit Serviciul Public de Alimentare cu Apă, Canalizare şi Salubrizare prin hotărâri ale Consiliului Local, astfel ultimele reglementări rămase in vigoare sunt : 

· Serviciul de alimentare cu apă şi de canalizare al Municipiului Marghita ( HCL nr.134 din 21 august 2020 de dare in administrare a serviciului si aprobarea Regulamentului  de organizare si funcţionare al Serviciului de  alimentare cu apă si de canalizare )

· Serviciul de  salubrizare al domeniului public (străzi artere, administrare, amenajare si întreţinere zone verzi ) , cu excepţia activităţii de colectare separată şi transport separat al deşeurilor municipale ( activitate delegată prin operatorul regional la SC AVE SA) –HCL nr.70 din 28 aprilie 2016 pentru aprobarea delegării prin gestiune directa si aprobarea regulamentului acestui serviciu , cu modificările si completările ulterioare )

· Serviciul de iluminat public al Municipiului Marghita ( HCL 18/14.01.2021delegarea serviciului public local si a regulamentului de organizare si funcţionare a serviciului )

· Serviciul de gestionare a câinilor fără stăpân( HCL  nr. 23 din 30.01.2023 ) 

             În activitatea  de exploatarea eficientă a activităţilor edilitar-gospodăreşti care compun serviciile  de administrare a domeniului public şi privat, autoritatea publică locală răspunde direct de organizarea, finanţarea, gestiunea şi controlul acestor  activităţii , constatându-se astfel că imobile reprezentând terenuri si clădiri în care işi desfăşoară activitatea serviciul public respectiv nu sunt întăbulate pe domeniul public al oraşului , bunuri de uz si de interes public local care sunt cuprinse in anexa nr. 4 –Lista cuprinzând  unele bunuri  care aparţin domeniului public al  comunei, oraşului, municipiului din Ordonanţa de Urgenţă a Guvernului nr.  57/2019 .

              Consider astfel ca pentru exercitarea acestei competente a  administraţiei locale dată de Codul Administrativ O.G. nr. 57/2019 , proiectul de hotărâre iniţiat de primarul municipiului Marghita este legal si oportun. 

